Názov kvalifikácie:	Inštalatér 	
Číselné označenie kvalifikácie
(kód SK ISCO- 08):	
7126001	
Povolanie, ktorého sa kvalifikácia týka:	7126 – inštalatéri a potrubári	
Druh kvalifikácie:	Úplná kvalifikácia	
		
Kvalifikačný štandard:	je súhrn vedomostí, zručností a schopností potrebných na nadobudnutie príslušnej čiastočnej kvalifikácie a úplnej kvalifikácie. 
Stanovuje odborné vedomosti a odborné zručnosti potrebné na výkon povolania, ktorého sa kvalifikácia týka. 
Všeobecné vedomosti a spôsobilosti sú neoddeliteľnou súčasťou nadobudnutia každej kvalifikácie. Ich úroveň zodpovedá príslušnej úrovni štátneho a školského vzdelávacieho programu pre daný  učebný alebo študijný odbor.	
Hodnotiaci štandard: 	je súhrn kritérií, organizačných a metodických postupov, materiálnych, technických a priestorových predpokladov na overovanie a hodnotenie dosiahnutej odbornej spôsobilosti podľa stanovených kvalifikačných štandardov. 
Súčasťou hodnotenia odbornej spôsobilosti je preukázanie všeobecných vedomostí a spôsobilostí na príslušnej úrovni štátneho a školského vzdelávacieho programu pre daný  učebný alebo študijný odbor. Organizačné a metodické postupy pri hodnotení sú v súlade s kritériami hodnotenia vzdelávacích výstupov popísaných na príslušnej úrovni štátneho a školského vzdelávacieho programu pre daný učebný alebo študijný odbor, rovnako to platí aj pre materiálne a priestorové podmienky pre vykonanie skúšky. 	
Odporúčaný rozsah akreditovaného vzdelávacieho programu pre nadobudnutie danej kvalifikácie:	

500 hodín	
Z toho teoretická príprava:
Z toho praktická príprava:	170 hodín

330 hodín	
Doklad o nadobudnutej kvalifikácii: 	Osvedčenie o úplnej kvalifikácii	

Kvalifikačný štandard pre ISDV

Odborné vedomosti 
	Odborné zručnosti
	
INŠTALATÉR  vie/má:
•	čítať  technickú , stavebnú a strojársku    dokumentáciu pre potreby výkonu pracovných činností,
•	uviesť základné charakteristiky  technických  materiálov pre inštalačné rozvody budov,
•	rozpoznať technické  materiály pre inštalačné rozvody budov, ich vlastnosti a použitie,
•	charakterizovať technológie inštalatérskych prác, 
•	vypočítať potrebné množstvo materiálu pre jednotlivé druhy inštalačných rozvodov budov,
•	uviesť spôsoby ručného opracovania kovov a plastov,
•	popísať technologický postup realizácie  domového  vodovod,
•	popísať technologický postup realizácie domovej kanalizácie,
•	popísať technologické postupy montáže zariaďovacích predmetov,
•	charakterizovať zdroje tepla pre miestne a ústredné vykurovanie,
•	popísať sústavy so samočinným obehom a núteným obehom vykurovacej vody,
•	charakterizovať princíp podlahového vykurovania, jeho montáže a prevádzky,
•	uviesť zásady bezpečnosti a ochrany zdravia pri práci, ochrany pred požiarom,
•	uviesť zásady ochrany životného prostredia pri vykonávaní inštalatérskych prác.	INŠTALATÉR je zručný v oblasti/vie:
•	orientovať sa v technických , stavebných a strojárskych výkresoch a dokumentácii,
•	vytýčiť smer a trasy potrubí podľa dokumentácie,
•	realizovať rezanie závitov, upínania a ručného rezania materiálu rôzneho druhu,
•	posudzovať kvalitu používaných materiálov dostupnými prostriedkami,
•	zhotoviť spájkovanie súčiastok z ocele a neželezných kovov, farebných kovov,
•	spájať  rôzne druhy plastových rúrok
•	zhotoviť spoje lepením, zváraním, lisovaním,
•	zmontovať  tlakové a odpadové potrubia pomocou fitingov,
•	montovať sedlá,
•	zhotoviť demontáž kohútikov ,ventilov, redukčných ventilov,
•	vymerať a osadiť upevňovacie časti  zariadení ,
•	zrealizovať vlastnú montáž a pripojenia zariaďovacích predmetov a rozvodov,
•	klásť  potrubie pre kanalizáciu,
•	pripojiť rozvody na čističku odpadových vôd alebo verejnú kanalizáciu,
•	dodržať bezpečnosť práce pri montáži potrubí, 
•	osadzovať vykurovacie telesá,
•	montovať kotly podľa schémy,  
•	používať pracovné ochranné pomôcky a zariadenia,
•	dodržiavať pracovný poriadok a zásady správania sa v kolektíve. 

Hodnotiaci štandard pre ISDV
 
Predmetom overenia a hodnotenia bude:

Teoretická časť
1.	Orientácia v technickej dokumentácii v odbore, katalógoch výrobkov, návodoch a pod., technická normalizácia a štandardizácia, odborná terminológia.
2.	Zobrazovanie inštalačných rozvodov a ich príslušenstva v stavebných a strojárskych výkresoch.  
3.	Druhy, príprava a opracovanie materiálov na zhotovenie inštalačných rozvodov vody, kanalizácie, plynu a vykurovania.
4.	Určovanie spotreby materiálu pre inštalačné rozvody vody, kanalizácie, plynu a vykurovania.
5.	Postup vymeriavania smeru a trasy potrubí inštalačných rozvodov vody, kanalizácie, plynu a vykurovania.
6.	Postup zhotovenia závitu rezaním.
7.	Príprava a montáž rozvodu vnútorného vodovodu.
8.	Príprava a montáž armatúr k vodovodu.
9.	Príprava a montáž rozvodu vnútornej kanalizácie a jej príslušenstva.
10.	Príprava a montáž rozvodu vnútorného plynovodu vrátane jeho príslušenstva.
11.	Príprava a montáž rozvodu teplovodného vykurovania, vrátane jeho príslušenstva (napr. pripojenia na kotol a kotla na komínové teleso).
12.	Príprava a montáž vykurovacích telies vrátane ich príslušenstva.

Praktická časť
1.	Zhotoviť upínanie a ručné rezanie rúr z rôznych materiálov (praktická ukážka).
2.	Porovnať kvalitu materiálu na danú časť zariadenia(predvedenie s vysvetlením).
3.	Zhotoviť spoje spájkovaním (praktické predvedenie).
4.	Zhotoviť spoje z rôznych druhov plastov (predvedenie s vysvetlením).
5.	Zhotoviť spoje zváraním (predvedenie s vysvetlením).
6.	Zhotoviť spoje pomocou fitingov (praktické predvedenie).  
7.	Zhotoviť montáž sediel (praktické predvedenie): 
8.	Zhotoviť rôzne spôsoby upevnenia zariadení a potrubí  na stavebnú konštrukciu (praktické predvedenie). 
9.	Navrhnúť, pripraviť, vymerať a zmontovať rozvod vnútorného vodovodu (predvedenie so zdôvodnením).
10.	Navrhnúť, pripraviť, vymerať a zmontovať rozvod vnútornej kanalizácie (predvedenie so zdôvodnením).
11.	Zhotovenie pripojenia na ČOV (praktické predvedenie).
12.	Navrhnúť  materiál a namontovať teplovodné vykurovacie telesá (predvedenie s vysvetlením).
13.	Montáž kotlov (tuhé palivo, plyn) s pripojením na komín (praktická ukážka).
14.	Zhotoviť údržbu, opravu, výmenu a rekonštrukciu inštalácií.
15.	Dodržiavanie aktuálnych pracovných predpisov týkajúcich sa BOZP, hygieny práce a ochrany pred požiarom.